*Projekts*

2016. gada Noteikumi Nr.

Rīga (prot. Nr.            . §)

**Darbības programmas „Izaugsme un nodarbinātība” 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma „Antropogēno slodzi mazinošas infrastruktūras izbūve un rekonstrukcija Natura 2000 teritorijās” īstenošanas noteikumi**

*Izdoti saskaņā ar*

*Eiropas Savienības struktūrfondu un*

*Kohēzijas fonda 2014. - 2020. gada plānošanas perioda*

*vadības likuma 20. panta 6. un 13. punktu*

**I. Vispārīgie jautājumi**

1. Noteikumi nosaka:
   1. kārtību, kādā īsteno darbības programmas „Izaugsme un nodarbinātība” 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākumu „Antropogēno slodzi mazinošas infrastruktūras izbūve un rekonstrukcija Natura 2000 teritorijās” (turpmāk – pasākums);
   2. pasākuma mērķi;
   3. pasākumam pieejamo finansējumu;
   4. prasības Eiropas Reģionālās attīstības fonda projekta (turpmāk – projekts) iesniedzējam (turpmāk – projekta iesniedzējs) un projekta sadarbības partnerim (turpmāk – sadarbības partneris);
   5. atbalstāmo darbību un izmaksu attiecināmības nosacījumus;
   6. vienkāršoto izmaksu piemērošanas nosacījumus un kārtību;
   7. vienošanās par projekta īstenošanu (turpmāk – vienošanās) vienpusēja uzteikuma nosacījumus.
2. Pasākuma mērķis ir mazināt antropogēnās slodzes, tostarp tūrisma, eitrofikācijas, erozijas un vides piesārņojuma iespējamo ietekmi uz īpaši aizsargājamiem biotopiem un sugām, veidojot kvalitatīvu tūrisma un dabas izziņas infrastruktūras tīklu.
3. Pasākuma mērķa grupa ir pašvaldības, Natura 2000 teritoriju apmeklētāji, valsts tiešās pārvaldes iestādes, kas nodrošina dabas un biotopu aizsardzību, biedrības un nodibinājumi.
4. Pasākuma mērķteritorija ir Natura 2000 teritorijas un tām pieguļošās teritorijas, kurās saskaņā ar dabas aizsardzības plānu paredzēta infrastruktūras izveide, izņemot vietas un objektus, kuriem paredzēts atbalsts 5.5.1. specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus”ietvaros.
5. Pasākuma īstenošanu nodrošina Vides aizsardzības un reģionālās attīstības ministrija kā atbildīgā iestāde (turpmāk – atbildīgā iestāde).

6. Pasākuma ietvaros ir sasniedzami šādi uzraudzības rādītāji:

6.1. iznākuma rādītājs - to dzīvotņu platība, kuras saņem atbalstu, lai panāktu labāku aizsardzības pakāpi, ir 2 620 ha;

6.2. rezultāta rādītāji:

6.2.1. nodrošināts labvēlīgs aizsardzības statuss 60 procentiem Eiropas Savienība nozīmes biotopiem;

6.2.2. nodrošināts labvēlīgs aizsardzības statuss 60 procentiem Eiropas Savienības nozīmes sugām;

6.3. horizontālās prioritātes “Ilgtspējīga attīstība” uzraudzības rādītājs un tā sasniedzamā vērtība – atbilstoši šo noteikumu 6.1.apakšpunktam.

1. Pasākumu īsteno atklātas projektu iesniegumu atlases veidā.
2. Pasākuma īstenošanai pieejamais kopējais attiecināmais finansējums ir 4 000 000 *euro*, tai skaitā Eiropas Reģionālās attīstības fonda finansējums – 3 400 000 euro, un nacionālais finansējums (pašvaldību finansējums, valsts budžeta dotācija pašvaldībām, valsts budžeta finansējums, privātais finansējums) ir vismaz 600 000 euro.
3. Maksimālais attiecināmais Eiropas Reģionālās attīstības fonda finansējuma apmērs projektā nepārsniedz 85 procentus no kopējām attiecināmajām izmaksām.
4. Projekta iesniedzēja līdzfinansējumā paredz valsts budžeta dotāciju atbilstoši normatīvajiem aktiem par valsts budžeta dotācijas piešķiršanu pašvaldībām Eiropas Savienības struktūrfondu un Kohēzijas fonda 2014.–2020. gada plānošanas periodā līdzfinansēto projektu īstenošanai.
5. Projekta minimālā attiecināmo izmaksu kopsumma nav ierobežota. Maksimālā attiecināmā Eiropas Reģionālās attīstības fonda finansējuma kopsumma projektā nedrīkst pārsniegt 500 000 *euro,* kā arī 1 300 *euro* izmaksas uz vienu hektāru labvēlīgi ietekmētas dzīvotņu platības.
6. Projekta īstenošanai nepieciešamos finanšu līdzekļus plāno, projekta īstenošanu finansē un maksājumus finansējuma saņēmējs veic atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā.

**II. Prasības projekta iesniedzējam**

1. Pasākuma ietvaros projekta iesniedzējs var būt pašvaldība vai tās izveidota iestāde.
2. Projektā var tikt veidota partnerība ar:

14.1. valsts tiešās pārvaldes iestādi; kuras nekustamajā īpašumā paredzēta infrastruktūras izveide;

14.2. pašvaldību, kuras teritorijā ietilpst tā pati Natura 2000 teritorija, kurā projekta ietvaros tiek paredzēts veikt ieguldījumus, vai tās iestādi;

14.3. ar valsts kapitālsabiedrību, kuras īpašumā vai valdījumā esošajā nekustamajā īpašumā paredzēta infrastruktūras izveide un kurai likumā vai deleģējuma līgumā ir paredzēta pārvaldes uzdevuma izpilde;

14.4. biedrību un nodibinājumu, kurš izveidots nepieciešamo dabas aizsardzības pasākumu veikšanai īpaši aizsargājamās dabas teritorijās normatīvajos aktos noteiktajā kārtībā.

1. Projekta iesniedzējs vai sadarbības partneris nevar būt tāds saimnieciskās darbības veicējs (saimnieciskā darbība šo noteikumu izpratnē ir jebkura darbība, kas ietver preču un pakalpojumu piedāvāšanu tirgū par atlīdzību neatkarīgi no projekta iesniedzēja juridiskās formas – tai skaitā pašvaldība vai pašvaldības kapitālsabiedrība, kas veic pašvaldības deleģēto pārvaldes uzdevumu izpildi), uz kuru ir attiecināma vismaz viena no šādām pazīmēm:

15.1. saimnieciskās darbības veicējam ar tiesas spriedumu ir pasludināts maksātnespējas process vai tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta tiesvedība par projekta iesniedzēja bankrotu, piemērota sanācija vai mierizlīgums, tā komercdarbība ir izbeigta vai tas atbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;

15.2. saimnieciskās darbības veicējs uz projekta iesnieguma iesniegšanas dienu (ja komersants ir kapitālsabiedrība) uzkrāto zaudējumu dēļ ir zaudējis vairāk nekā pusi no parakstītā kapitāla (uzkrātos zaudējumus atskaitot no rezervēm un visām pārējām pozīcijām, kuras pieņemts uzskatīt par daļu no komersanta pašu kapitāla, rodas negatīvs rezultāts, kas pārsniedz pusi no parakstītā kapitāla);

15.3. saimnieciskās darbības veicējs uz projekta iesnieguma iesniegšanas dienu (ja kādam no dalībniekiem ir neierobežota atbildība par komersanta parādsaistībām) uzkrāto zaudējumu dēļ ir zaudējis vairāk nekā pusi no grāmatvedības uzskaitē uzrādītā kapitāla;

15.4. saimnieciskās darbības veicējs ir saņēmis glābšanas atbalstu un glābšanas atbalsta ietvaros saņemto aizdevumu nav atmaksājis vai nav atsaucis garantiju, vai ir saņēmis pārstrukturēšanas atbalstu, un uz to joprojām attiecas pārstrukturēšanas plāns;

15.5. saimnieciskās darbības veicējs nav mazais (sīkais) vai vidējais komersants, un pēdējos divus gadus komersanta parādsaistību un pašu kapitāla bilances vērtību attiecība ir pārsniegusi 7,5, un komersanta procentu seguma attiecība, kas rēķināta pēc ieņēmumiem pirms procentu, nodokļu, nolietojuma un amortizācijas atskaitījumiem, ir bijusi mazāka par 1,0;

15.6. pašvaldības dome ir pieņēmusi lēmumu par finanšu stabilizācijas pieteikuma iesniegšanu (attiecināms uz pašvaldību vai tās iestādi) un finanšu ministrs attiecīgajā pašvaldībā nav iecēlis pašvaldības finanšu stabilizācijas procesa uzraugu;

15.7. finanšu ministrs ir iecēlis pašvaldības finanšu stabilizācijas procesa uzraugu attiecīgajā pašvaldībā (attiecināms uz pašvaldību vai tās iestādi) un uzraugs ir sniedzis negatīvu atzinumu par finanšu pietiekamību projekta īstenošanai.

1. Projekta iesniedzējs, kas pēc tam, kad stājusies spēkā ar sadarbības iestādi noslēgtā vienošanās par projekta īstenošanu, ir arī finansējuma saņēmējs (turpmāk – finansējuma saņēmējs), sagatavo un iesniedz projekta iesniegumu sadarbības iestādē saskaņā ar projektu iesniegumu atlases nolikuma prasībām.
2. Projekta iesniedzējs par katru Natura 2000 teritoriju iesniedz vienu projekta iesniegumu. Par Natura 2000 teritoriju, kura atrodas vairāku pašvaldību teritorijās, var tikt iesniegts viens kopējs vai vairāki atsevišķi projekta iesniegumi, atkarībā no dabas aizsardzības plānā paredzētās infrastruktūras rakstura, izvietojuma un savstarpējās sasaistes.
3. Projekta iesniedzējs var iesniegt projekta iesniegumu, kurā paredzēta visas vai daļas no dabas aizsardzības plānā paredzētās infrastruktūras izveide. Ja projektā paredz izveidot daļu no dabas aizsardzības plānā noteiktās infrastruktūras, to plāno kompleksi, nodrošinot ne tikai Natura 2000 teritorijas pieejamību, bet arī atbilstošu antropogēnās slodzes mazinošas un informējošas infrastruktūras izbūvi.
4. Projekta iesniedzējs veic projekta ietekmes uz iznākuma rādītāja sasniegšanu aprēķinu saskaņā ar Dabas aizsardzības pārvaldes (turpmāk – Pārvalde) izstrādāto metodiku.
5. Dabas aizsardzības plānā paredzētās infrastruktūras izveide projektā var tikt papildināta ar veselības maršrutu, kura izveide paredzēta atbilstoši Slimību profilakses un kontroles centra ieteikumiem pašvaldībām veselības maršrutu izveidē.
6. Projekta iesniedzējs vismaz 30 dienas pirms projekta iesnieguma iesniegšanas termiņa Pārvaldē iesniedz:

22.1. informāciju par projektā plānoto infrastruktūru, tai skaitā skiču projektu vai būvprojektu un atbilstošas izšķirtspējas kartogrāfisko materiālu ne mazākā mērogā kā 1: 10 000  un ar piesaisti LKS-92 koordinātu sistēmai, kurā redzamas plānotās infrastruktūras izveides vietas, reljefs un blakus sastopamās dabas vērtības, Pārvaldes atzinuma saņemšanai par projektā plānoto darbību atbilstību dabas aizsardzības plānam un par kompleksu pieeju izveidojamās infrastruktūras plānošanā;

22.2. aprēķinu par projekta ietekmi uz iznākuma rādītāja sasniegšanu Pārvaldes atzinuma saņemšanai par tā atbilstību metodikai.

1. Pārvalde 20 dienu laikā sagatavo un izsniedz projekta iesniedzējam atzinumu par projektā plānoto darbību atbilstību dabas aizsardzības plānam, par kompleksu pieeju to plānošanā un projekta ietekmes uz iznākuma rādītāju aprēķina atbilstību metodikai.
2. Projekta iesniedzējs atbilstoši atbildīgās iestādes izstrādātajiem metodiskajiem norādījumiem veic finanšu analīzi vai izmaksu un ieguvumu analīzi, ja projektā plānoti ieņēmumu, ievērojot, ka projekta ekonomiskā ienesīguma norma ir lielāka par sociālā diskonta likmi (pieci procenti) un projekta ekonomiskā neto pašreizējā vērtība ir lielāka par nulli. Projekta pārskata periodu (projekta dzīves ciklu) nosaka atbilstoši Komisijas 2014. gada 3. marta Regulas Nr. 480/2014<http://eur-lex.europa.eu/eli/reg/2014/480?locale=LV> ar kuru papildina Eiropas Parlamenta un Padomes Regulu (ES) Nr. 1303/2013<http://eur-lex.europa.eu/eli/reg/2013/1303?locale=LV>, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, 1. pielikumam.
3. Specifiskā atbalsta ietvaros ieguldījumus var veikt:

23.1. projekta iesniedzēja un sadarbības partnera nekustamajā īpašumā;

23.2. jebkurā citā nekustamajā īpašumā, ja nekustamā īpašuma turējuma tiesības projekta iesniedzējs vai sadarbības partneris ir ieguvis, vai saskaņā ar noslēgto nodomu protokolu iegūs uz termiņu, kas ir vismaz pieci gadi pēc projekta īstenošanas termiņa un nav īsāks par projekta iesniegumā norādīto projekta ietvaros izveidotās infrastruktūras kalpošanas ilgumu.

**III. Atbalstāmās un neatbalstāmās darbības, attiecināmās**

**un neattiecināmās izmaksas**

1. Pasākuma ietvaros ir atbalstāmas darbības, kas paredzētas Natura 2000 teritorijas dabas aizsardzības plānā un sekmē šo noteikumu 2.punktā minētā mērķa sasniegšanu.
2. Pasākuma atbalstāmās darbības ir aktivitātes, kas vērstas uz:

25.1. augsnes erozijas samazināšanu;

25.2. apmeklētāju plūsmu optimizēšanu, lai saglabātu dabas vērtības un no­virzītu apmeklētājus uz mazāk jutīgām teritorijām;

25.3. apmeklētāju informēšanu un uzskaites nodrošināšanu;

25.4. Natura 2000 teritorijas pieejamības nodrošināšanu;

25.5. antropogēnā un eitrofā piesārņojuma mazināšanu;

25.6. veselības maršrutu izveidi, kas papildina dabas aizsardzības plānā paredzēto infrastruktūru.

1. Pasākuma ietvaros plāno tiešās attiecināmās izmaksas un netiešās attiecināmās izmaksas.
2. Projekta tiešās attiecināmās izmaksas ir:

27.1. būvniecības ieceres dokumentācijas un būvprojekta sagatavošanas un ar to saistītās normatīvos aktos paredzētās būvekspertīzes izmaksas;

27.2. infrastruktūras jaunas būvniecības, pārbūves un atjaunošanas izmaksas, ja tās nodrošina iznākuma rādītāja sasniegšanu;

27.3. būvuzraudzības izmaksas;

27.4. informācijas stendu, norāžu un zīmju, tai skaitā veselības maršrutu vajadzībām, izgatavošanas, transportēšanas un uzstādīšanas izmaksas;

27.5. ar projekta darbībām tieši saistīto publicitātes pasākumu izmaksas, kas veiktas saskaņā ar normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana, nepārsniedzot vienu procentu no projekta kopējām tiešajām attiecināmajām izmaksām;

27.6. atlīdzības izmaksas projekta vadības personālam, kas projektā tiek nodarbināts vismaz 30 procentu apmērā no darba laika, nepārsniedzot 10 procentus no projekta tiešajām attiecināmajām izmaksām.

28. Šo noteikumu 27.1. un 27.3.apakšpunktā minētās izmaksas kopā ir attiecināmas līdz 10 % apmērā no projekta tiešajām attiecināmajām izmaksām.

29. Projekta ietvaros pakalpojumu iepirkumu procedūras tiek veiktas saskaņā ar publisko iepirkumu regulējošo normatīvo aktu prasībām.

30. Neparedzētie izdevumi nepārsniedz trīs procentus no projekta kopējām tiešajām attiecināmajām izmaksām. Līdzekļus neparedzētiem izdevumiem var izlietot, ja attiecīgie neparedzētie izdevumi ir iepriekš saskaņoti ar sadarbības iestādi saskaņā ar noslēgto vienošanos.

1. Projekta netiešās attiecināmās izmaksas plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 27.6. apakšpunktā minētajām izmaksām.
2. Šo noteikumu 26. punktā minētajām izmaksām pievienotās vērtības nodokļa izmaksas ir attiecināmas, ja tās nav atgūstamas nodokļu politiku reglamentējošos normatīvajos aktos noteiktajā kārtībā.
3. Projekta izmaksas ir attiecināmas no šo noteikumu spēkā stāšanās dienas, izņemot šo noteikumu 27.1. apakšpunktā minētās izmaksas (tai skaitā pievienotās vērtības nodokli), kas ir attiecināmas, ja tās veiktas pēc 2015. gada 1. jūlija.
4. Projekta neattiecināmās izmaksas sedz finansējuma saņēmējs vai sadarbības partneris, un tās ir izmaksas, kas:
   1. pārsniedz šo noteikumu 11. punktā, 27.5 apakšpunktā, 27.6. apakšpunktā, 28. punktā, 30.punktā un 31. punktā minēto attiecināmo izmaksu apmēru;

34.2. nav noteiktas šo noteikumu 27. un 31. punktā, bet ir atbalstāmās darbības saskaņā ar šo noteikumu 25.punktu, ir norādītas tehniskajā projektā vai ir nepieciešamas projekta mērķa sasniegšanai.

**IV. Projekta īstenošanas nosacījumi**

35. Īstenojot projektu, finansējuma saņēmējs un sadarbības partneris:

* 1. nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr. [1303/2013](http://eur-lex.europa.eu/eli/reg/2013/1303?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083?locale=LV), un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana;
  2. ievieto aktuālu informāciju par projekta īstenošanu savā tīmekļvietnē (ja tāda izveidota) ne retāk kā reizi trijos mēnešos;
  3. projekta izmaksu pieaugumu sedz finansējuma saņēmējs vai sadarbības partneris no saviem līdzekļiem;
  4. nodrošina, ka projektā plānotie darbi netiek finansēti, kā arī tos nav plānots finansēt no citiem valsts, pašvaldības un ārvalstu finanšu atbalsta instrumentiem;
  5. nodrošina, ka tā līdzfinansējums nav mazāks par 15 procentiem no projekta kopējām attiecināmajām izmaksām. Līdzfinansējumu nodrošina no tādiem finanšu resursiem, par kuriem nav saņemts nekāds publisks atbalsts;
  6. nodrošina atsevišķu grāmatvedības uzskaiti par finansējuma izlietojumu projektā, nodalot tā ietvaros veiktās darbības no citas saimnieciskās darbības;
  7. nodrošina projekta rezultātu ilgtspēju un uzturēšanu vismaz piecus gadus pēc projekta pabeigšanas, bet, ja projekta ietvaros izveidotās infrastruktūras kalpošanas ilgums paredzēts ilgāks, tad visu projekta iesniegumā norādīto infrastruktūras kalpošanas laiku.
  8. veic apmeklētāju plūsmas uzskaiti un konstatē tās ietekmi uz apkārtējo teritoriju ar fotofiksācijas palīdzību, ko pirmo reizi veic pirms projektā paredzēto būvdarbu uzsākšanas un turpmāk veic divas reizes gadā pirms un pēc tūrisma sezonas saskaņā ar Pārvaldes izstrādātām vadlīnijām.

1. Projekta īstenošanas vieta ir Latvijas teritorija.
2. Projektus īsteno ne ilgāk kā līdz 2018. gada 31. decembrim.
3. Pasākumu īsteno vienā vai vairākās projektu iesniegumu atlases kārtās. Ja pasākuma finansējums netiek apgūts pirmajā atlases kārtā, to var apgūt, izsludinot nākamās atlases kārtas.
4. Sadarbības iestāde, ja tai ir pieejami valsts budžeta līdzekļi, pamatojoties uz finansējuma saņēmēja avansa pieprasījumu, nodrošina finansējuma saņēmējam avansa maksājumu, nepārsniedzot 50 procentus no projektam piešķirtā Eiropas Reģionālās attīstības fonda finansējuma.
5. Finansējuma saņēmējs un sadarbības partneris piecu gadu ilgā pēcuzraudzības periodā nodrošina, ka projekta ietvaros izveidotā infrastruktūra tiek izmantota projektā noteikto mērķu sasniegšanai un projektā norādītā sasniedzamā iznākuma rādītāja vērtības nodrošināšanai.
6. Ja projekta faktiski apgūtais finansējuma apjoms pēc noslēguma atskaites apstiprināšanas ir mazāks nekā sākotnēji iesniegtajā projekta iesniegumā, tad finansējuma saņēmējam jānodrošina, ka faktiski sasniegtie rādītāji nav mazāki kā sākotnēji projekta iesniegumā plānotie rādītāji.
7. Sadarbības iestāde var lemt par vienošanās izbeigšanu vienošanās par projekta īstenošanu noteiktos gadījumos:
   1. ja finansējuma saņēmējs projektā plānoto aktivitāšu īstenošanu nav uzsācis 12 mēnešu laikā pēc vienošanās par projekta īstenošanu noslēgšanas;
   2. ja finansējuma saņēmējs projekta īstenošanas laikā apzināti ir sniedzis sadarbības iestādei nepatiesu informāciju;
   3. citos gadījumos saskaņā ar vienošanos noteikto par projekta īstenošanu.
8. Sadarbības iestāde finansējuma saņēmējam izmaksājamo finansējuma apjomu nosaka, pamatojoties uz projekta attiecināmo izmaksu apjomu un attiecināmo izmaksu pamatojošiem dokumentiem, ievērojot normatīvo aktu prasības maksājumu un darījumu apliecinošo dokumentu izstrādāšanas un noformēšanas jomā.

Ministru prezidents M. Kučinskis

Vides aizsardzības un reģionālās attīstības ministrs K. Gerhards

Iesniedzējs:

Vides aizsardzības un reģionālās attīstības ministrs K. Gerhards

Vīza:

Valsts sekretārs R. Muciņš

20.04.2016 14:43

2403

I.Kukle

67026946

e-pasts: inese.kukle@varam.gov.lv